b'\n_START_ARTICLE_\nUpi\xc5\xb3 monitorius\n_START_PARAGRAPH_\nUpi\xc5\xb3 monitorius (angl. river monitor)\xc2\xa0\xe2\x80\x93 stipriausias upi\xc5\xb3 karo laivas. \xc5\xbdodis pavadinime monitorius yra i\xc5\xa1 JAV pilietinio karo laik\xc5\xb3 buvusio JAV laivo \xe2\x80\x9eMonitor\xe2\x80\x9c pavadinimo. Paskutin\xc4\xaf kart\xc4\x85 JAV upi\xc5\xb3 monitoriai buvo naudojami kare Vietname, kur veik\xc4\x97 \xe2\x80\x9erudojo vandens\xe2\x80\x9c flotil\xc4\x97je._NEWLINE_Upi\xc5\xb3 monitoriai buvo naudojami vidiniuose vandenyse\xc2\xa0\xe2\x80\x93 up\xc4\x97se ir e\xc5\xbeeruose. \xc5\xa0iems laivams paprastai b\xc5\xabdinga ma\xc5\xbea grimzl\xc4\x97, kad gal\xc4\x97t\xc5\xb3 up\xc4\x97se praplaukti. J\xc5\xb3 vandentalpa ir grimzl\xc4\x97 priklauso nuo to, kur naudojami. Daugelis upi\xc5\xb3 monitori\xc5\xb3 b\xc5\xabdavo lengvai \xc5\xa1arvuoti, nors dalis tur\xc4\x97davo ir galingesnius \xc5\xa1arvus. Jie buvo ginkluoti \xc4\xafvairi\xc5\xb3 (nuo 75\xc2\xa0mm iki 152 mm) kalibr\xc5\xb3 patrankomis._NEWLINE_Upi\xc5\xb3 monitori\xc5\xb3 tipas persikloja su upi\xc5\xb3 kanonier\xc4\x97mis.'